แรงขายทำกำไรกด SET ปิดลบ 11 จุด แนะจับตาประมูลคลื่น 1800MHz-900MHz ปลายสัปดาห์นี้
แรงขายทำกำไรกด SET ปิดลบ 11 จุด แนะจับตาประมูลคลื่น 1800MHz-900MHz ปลายสัปดาห์นี้ โดยดัชนีปิดตลาดวันนี้ ที่ระดับ 1,695.35 จุด ลดลง 10.61 จุด หรือ 0.62% มูลค่าการซื้อขาย 54,248.54 ล้านบาท 
14 ส.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,695.35 จุด ลดลง 10.61 จุด หรือ 0.62% มูลค่าการซื้อขาย 54,248.54 ล้านบาท  
10 หุ้นกดดัชนีวันนี้

ด้านนายวิจิตร อารยะพิศิษฐ ผู้อำนวยการฝ่ายวิจัย บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยวันนี้ปรับตัวลงอ่อนกว่าตลาดหุ้นในภูมิภาคเอเชียที่ส่วนใหญ่จะรีบาวด์กันแล้ว โดยเฉพาะตลาดในแถบเอเชียเหนือ เช่นเดียวกับตลาดในยุโรปที่เทรดช่วงบ่ายนี้อยู่ในแดนบวกกัน ยกเว้นตลาดในกลุ่ม TIP ที่ปรับตัวลงราว 1% จากความกังวลวิกฤตค่าเงินในตุรกีที่อ่อนค่าเร็ว ซึ่งคงจะต้องจับตาดูว่าการอ่อนค่าของเงินตุรกีจะส่งผลให้เงินในเอเชียอ่อนค่าไปด้วยหรือไม่ และสถานการณ์ในตุรกีจะบานปลายหรือไม่
โดยบ้านเราเงินบาทไม่ควรจะอ่อนค่ากว่า 33.5 บาท/ดอลลาร์สหรัฐฯ และดัชนีฯ ไม่ควรจะหลุดแนว 1,680 จุด มิฉะนั้นตลาดฯ จะมีความเสี่ยงมากขึ้น
ทั้งนี้ พร้อมให้จับตาการประมูลคลื่น 1800 และ 900 MHz ในปลายสัปดาห์นี้ และในช่วงนี้ก็ติดตามการทยอยประกาศผลประกอบการของบริษัทจดทะเบียนในช่วงโค้งสุดท้าย โดยมองว่าหลังจากจบเรื่องงบการเงิน คนจะหันกลับมามองประเด็นสงครามการค้าอีกรอบ
ส่วนแนวโน้มการลงทุนในวันพรุ่งนี้ (15 ส.ค.) คาดว่าตลาดฯคงจะแกว่งไซด์เวย์ โดยมีแนวรับ 1,680 จุด ส่วนแนวต้าน 1,705 จุด พร้อมให้จับตาวันนี้นักลงทุนต่างชาติจะหันมาขายหรือไม่ เพราะถ้าเริ่มขายนักลงทุนก็จะกลับมากังวลต่อทิศทางตลาดฯอีกครั้ง
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL มูลค่าการซื้อขาย 6,030.71 ล้านบาท ปิดที่  69.25 บาท ลดลง 2.00 บาท
PTT มูลค่าการซื้อขาย 3,002.44 ล้านบาท ปิดที่  51.75 บาท ราคาไม่เปลี่ยนแปลง
PTTGC มูลค่าการซื้อขาย 1,771.47 ล้านบาท ปิดที่  82.00 บาท ราคาไม่เปลี่ยนแปลง
CPF มูลค่าการซื้อขาย 1,754.01 ล้านบาท ปิดที่  25.75 บาท เพิ่มขึ้น 0.85 บาท
AOT มูลค่าการซื้อขาย 1,484.90 ล้านบาท ปิดที่  65.50 บาท ราคาไม่เปลี่ยนแปลง
ตลาดหุ้นเอเชีย
